|  |
| --- |
| **Grundejerforeningen Odsvang af 9. juni 1970** |

**8. september 2024**

Bestyrelsesmøde søndag den 8. september 2024 kl. 10.00 hos Jan Andersen, Digeager 9.

Deltagere:

Peter Slaatorn.

Jørn Tang.

Lisa Aalling.

Ula Hulgård.

Jan Andersen.

Afbud fra Charlotte Christiansen

Dagsorden.

1. Godkendelse af referat.
2. Opfølgning fra sidste møde, herunder:
3. Opsamling fra generalforsamlingen.
4. Vores deklarationer.
5. Hjertestarter.
6. Status på dræn.
7. Status på veje.
8. Status på vedligeholdelse i øvrigt.

1. Økonomisk status.
2. Indkomne forslag, kommentarer eller forespørgsler fra grundejere.
3. Vores hjemmeside.
4. Dato for næste møder.
5. Eventuelt.

Peter bød velkommen særligt til vores nye bestyrelsesmedlem Lisa Aalling og vores nye suppleant Ula Hulgård.

Ad 1: Referat fra sidste møde godkendt uden bemærkninger.

Ad 2, a:

Opsamling fra generalforsamlingen.

Et godt fremmøde, og en god debat.

Generalforsamlingen gav bestyrelsen en stor støtte.

Det blev stillet nogle forespørgsler, som vi efterfølgende har undersøgt.

Et medlem spurgte til, når nu Vejdirektoratet ikke længere benyttede støjdæmpende asfalt, om det ikke var mulige at forlænge stykke med 70 km/t hastighed på Oddenvej ud mod Havnebyen forbi vores grundejerforeningen, for på den måde evt. at få nedsat støjen fra vejen.

Vi har skrevet til Vejdirektoratet som følgende:

*Anmodning om hastighedsnedsættelse.*

*Som bestyrelse for grundejerforeningen Odsvang, beliggende Overby Lyng, 4583 Sjællands Odde, tillader vi os at rette henvendelse til jer, idet vi som en tæt ”nabo” til Oddenvej, meget ofte oplever farlige trafikale hændelser på Oddenvej, især i forbindelse med færgetræk. Både fra færgen Molslinjen, men også i forbindelse med trafikken til Molslinjen.*

*Fra Ebbeløkke til umiddelbart vest for Stenager, har Vejdirektoratet for ca. 2 år siden, nedsat hastigheden fra 80 km/t til 70 km/t.*

*Dette har bevirket at nogle af de trafikale hændelser er nedsat på denne strækning, hvilket igen har bevirket, at ind og udkørsel til sidevejene på denne strækning af Oddenvej, er blevet lidt mere overskuelig.*

*Vores henvendelse går dog på, hvorfor nedsættelsen af hastigheden ikke er fortsat længere mod vest på Oddenvej, til Drusbjergvej, hvorved hastigheden ville blive nedsat forbi parkeringspladsen beliggende umiddelbart over for Digeager.*

*Til og fra denne parkeringsplads opleves der stort set hver dag farlige trafiksituationer ved ud og indkørsel, både af trafik der kommer fra færgehavnen og trafik der skal til færgehavnen.*

*Generelt kan det dog ønske at hastighedsbegrænsningen kunne blive nedsat yderligere til f.eks. 60 km/t.*

*Ligeledes at der i samarbejde med politiet oftere kunne blive gennemført hastighedskontroller, idet en del bilister kører meget stærkt på den strækning, hvor der i dag er 70 km/t.*

*Med håb om at høre fra jer.*

Vejdirektoratet svarede os med følgende:

*Tak for din henvendelse med ønsker om hastighedsnedsættelse på Oddenvej ud for Overby Lyng.*

*Jeg kan oplyse, at lokal 70 km/t blev etableret efter aftale med politiet for at forbedre trafiksikkerheden på strækningen med tilslutninger af sideveje fra sommerhusområdet, krydsninger til stranden samt udstillinger.*

*Den lokale 70 km/t strækning dækker sidste sidevej mod vest, Stenager. Strækningen er ikke ulykkesbelastet. Det gælder heller ikke strækningen forbi adgange til parkeringsplads på strandsiden vest for ophør af lokal 70 km/t. Oversigtsforholdene på strækningen vurderes fine.*

*Vejdirektoratet finder derfor ikke behov for at forlænge 70 km/t eller ændre hastighedsbegrænsning til 60 km/t på nærværende strækning. Det er politiet, der fastlægger hastighedsbegrænsningen efter forhandling med vejmyndigheden. Jeg har derfor sendt kopi af dette svar til Midt- og Vestsjællands Politi. Hvis du oplever bilister, der kører for hurtigt, bedes du kontakte politiet. Det er politiet, der håndhæver Færdselsloven, herunder prioriterer behov for hastighedskontrol.*

Enighed om at vi for nuværende ikke foretager os yderligere vedr. dette. Men skulle medlemmer observere trafikfarlige situationer, kan man, som Vejdirektoratet skriver, rette henvendelse til Midt og Vestsjællands Politi.

Et andet medlem spurgte til, om det ikke var muligt at rette henvendelse til Ebbeløkke Vandværk, for at få dem til at give mulighed for at den enkelte grundejer fik mulighed for at følge med i sit vandforbrug, f.eks. på samme måde som man kan ved strømforbrug. Derved kunne man måske også hurtigere blive opmærksom på brud.

Vi har skrevet til Ebbeløkke Vandværk som følgende:

***Elektronisk tilgang til den enkelte ejers vandforbrug.***

*Vi har i grundejerforeningen Odsvang, beliggende i Overby Lyng, vendt muligheden for at få tilgang til den enkelte ejers vandforbrug.*

*Vi skal foreslå, at dette kan ske, på samme måde som elselskaberne udbyder denne service.*

*Hos elselskaberne kan man via en app eller pågældende selskabs hjemmeside, gå ind og følge med i sit elforbrug, hos nogle selskaber helt ned til timeforbrug.*

*Derved kan den enkelte ejer følge med i sit vandforbrug, både for at kunne følge med i forbruget, men også så den enkelte ejer kan være med til at holde øje med, om der eventuelt skulle ske et brud på den pågældendes matrikel.*

*Vi er bekendt med, at der sker en del brud, med store gener og udgifter til følge.*

*Dette ville vores forslag kunne være med til at forebygge, eller give et praj om et brud hos den enkelte grundejer.*

*Med håb om at høre fra jer.*

Ebbeløkke Vandværk svarede os med følgende:

*Tak for mailen.*

*En forbrugerapp er bestemt en løsning vi arbejder hen imod. Det er et ønske fra rigtig mange af forbrugerne.*

*Vores nuværende vandmålere kan desværre ikke ”tale sammen” med en app; de er 12 år gamle, og dengang var teknologien ikke til det.*

*Indenfor de kommende 2-3 år skal alle vandmålere udskiftes, og det vil blive med den nyeste version – med indbygget simkort – som kan sende data til en app. Dels vil forbrugerne selv kunne logge ind og følge med i forbruget, dels har målerne en indbygget funktion, som kan kobles sammen med tilmeldte mobilnumre i vores SMS-varslingssystem, så måleren automatisk sender besked til ejer, så snart der kommer info om lækage/brud.*

Vi kan konstatere, at den efterspurgte mulighed er noget Ebbeløkke Vandværk selv arbejder hen imod, hvorfor vi ikke foretager yderligere vedr. dette for nuværende.

Ad 2, b:

Vores deklarationer.

Som det fremgik på vores generalforsamling, viderefører bestyrelsen den holdning, som tidligere bestyrelser også har lagt sig op ad, nemlig at vi i dagligdagen ikke går rundt og kontrollerer.

Hvis vi får en henvendelse fra en grundejer, tager vi det op i bestyrelsen, under iagttagelse af ovenstående.

Vi har dog fortsat en sag på Stenager 4, som vi følger, og hvor ejeren endnu ikke har gjort tiltag, som der var givet tilsagn om til bestyrelsen.

Vi skriver til pågældende og anmoder om en status, og giver en deadline.

Med hensyn til vores skraldespande, skal vi endnu en gang henvise til, at skraldespandene skal holdes på egen grund, også hvis de stilles frem til tømning.

Ad 2, c:

Hjertestarter.

Efter vores generalforsamling den 26. maj 2024, blev der afholdt hjertestarterundervisning med en instruktør fra Hjerteforeningen.

Der var god deltagelse.

Hjertestarteren har siden opsætningen, ikke været i brug, men den sidder et godt sted. Og vi er af den overbevisning, at vi har valgt en rigtig god model.

Vi følger den med hensyn til service m.v.

Med hensyn til strøm, afregner vi med John Jensen. Jan tager kontakt til John.

Ad 2, d:

Status på dræn.

Det våde vejr er fortsat i nogen grad i foråret og sommeren.

Det ser dog til at vores dræn virker efter hensigten.

Grundet den våde sommer tager vi en opfølgning med sugning.. Jan tager sig af det.

Ad 2, e:

Status på veje.

Det har været en regnfuld sommer, men nogle medlemmer har fyldt huller, så vejenes tilstand generelt er gode. Vi følger det.

Ad 2, f:

Status på vedligeholdelse i øvrigt.

Græsrabatten langs Odsvangs nordlige side, fortsætter vi med at slå efter behov.

Enighed om at vi anmoder vores græsmand om at foretage en beskæring af beplantning langs Odsvangs nordlige side, idet beplantningen flere steder er ved at komme ud i vejen.

Som flere har bemærket, har vi i grundejerforeningen og flere andre steder i Overby Lyng, fået udskiftet el-standere langs vores veje.

Standerne er blevet udskiftet til en større model. Cerius, der står for arbejdet, har oplyst, at det kun er en udskiftning af skabene. Dette fordi flere af skabenes jordforankring er rustet i stykker, ligesom man vil fremtidssikre, at skabene kan indeholde evt. større kabler og andre sikringer. Dette er dog ikke en del af det arbejde, der foretaget nu.

Der var i forbindelse med arbejdet, et par gange, hvor der blev lukket for strømmen, og i den forbindelse var der en hel del, der ikke blev varslet. Torsdag den 8. august 2024, blev strømmen afbrudt i tiden 0800 – 1200, uden at en hel del fik noget varsel.

Cerius oplyste i den forbindelse, at man orienterede pr. brev til den enkeltes faste bopælsadresse. Hvis man ønskede det, kunne man ved henvendelse til Cerius på 70292024, blive tilmeldt SMS service ved fremtidige planlagte strømafbrydelser.

Ad 3:

Jørn gennemgik den økonomiske status.

Vi har en formue der fordeler sig med kr. 37.856,15 på foreningskonto og en kassebeholdning på kr. 673,-.

Status godkendt.

Der var ved dette års kontingentbetaling, 24 der ikke havde indbetalt inden betalingsdato.

Alle havde betalt inden udgang af juli.

Der er nogle gange udfordringer med at kunne se fra hvilken parcel der sker indbetaling.

Vi skal derfor opfordre til, at man ved fremtidige indbetalinger skriver for hvilken adresse indbetalingen sker.

Peter vil undersøge mulighed for at vi kunne få PFI kort, hvilket kunne være en løsning på hvem indbetaler er.

Ad 4:

Et medlem har rettet henvendelse for at høre om man skulle oprette en Facebookside for grundejerforeningens medlemmer. Denne gruppe kunne benyttes til at meddele eks. ting til salg, loppemarked m.v. Medlemmet ville ikke pålægge bestyrelsen arbejdet, men det kunne være nogle medlemmer, der oprettede og fulgte gruppen.

Bestyrelsen enige om at dette ikke var en opgave bestyrelsen ønskede at påtage sig, men ville meddele medlemmet, at vedkommende var meget velkommen til at gå videre med ideen.

Ad 5:

Hjemmesiden bliver løbende opdateret med relevant materiale.

Skulle der være medlemmer, der ligger inde med billeder var området, er man velkommen til at sende dem til et bestyrelsesmedlem, for at få flere/nye billeder på hjemmesiden.

Ad 6:

Dette foreningsårs bestyrelsesmøder er planlagt til afholdelse:

Søndag den 12. januar 2025 kl. 1000 hos Peter.

Søndag den 6. april 2025 kl. 1000.

Planlægningsdato for generalforsamlingen er 25. maj 2025 i Odden forsamlingshus.

Ad 7:

Der er kommet nye ejere i foreningen.

Flinteager 10 er pr. 1. juni 2024 overtaget af Lisbeth Nowack og Peter Kornerup fra Kastrup.

Flinteager 2 er pr. 10. august 2024 overtaget af Hanne og Morten Holstein fra Kongens Lyngby.

Velkommen til dem.

Jan Andersen

Sekretær